Päivä tuskin päättyis kauniimmin

Päivä tuskin päättyis kauniimmin on suomalaislaulaja Pepe Willbergin toinen, vuonna 1979 julkaistu studioalbumi. Pääosin albumilla Willbergiä säestää The Group -yhtye. Levyn kymmenestä kappaleesta neljä on suomalaista alkuperää, loput käännöskappaleita.

Erik Uddströmin Hotelli Hesperiassa ottama kansikuva muistuttaa merkittävästi kanadalaisen rockyhtye Bachman-Turner Overdrive -yhtyeen albumin Rock n’ Roll Nights (1979) kansitaidetta. Tarkasti katsottuna kyseinen vinyylilevy löytyy aivan Willbergin jalkojen vierestä. Kyseisen vinyylin alla on puolestaan brittiläismuusikko Rod Stewartin albumi Blondes Have More Fun (1978). Ironisesti kummankaan yhtyeen käännöskappaleita ei albumilta löydy.

Finnlevy julkaisi albumin vinyylilevynä ja C-kasettina.

 Kappalemateriaali 
Albumin a-puolen avaa Pertti Reposen suomentama ”Lady Madonna”, joka on käännös The Beatlesin samannimisestä kappaleesta vuodelta 1968. Maarit Hurmerinta vierailee kappaleen toisena laulajana. Alun perin Reposen suomennoksen levytti Kirka vuonna 1971 albumilleen Saat kaiken.Fenno, kappalehaku: Lady Madonna. Hector teki albumille monta suomennosta, joista ensimmäisenä kuullaan kappale ”Lentoon”. Se on käännös brittiläisen pub rock -yhtye The Motorsin kappaleesta ”Airport” vuodelta 1978. Alkuperäiskappaleesta nousi Suomessa pieni hitti yltäen singlemyyntilistan sijalle 15.Pennanen 2006, s. 217. Hectorin suomentamana kappaleen levytti samana vuonna myös Tinni kappaleen nimeä kantavalle albumille vuodelta 1979.Fenno, kappalehaku: Airport. Irina Milan duetoi kappaleella ”50056” yhdessä Willbergin kanssa. Hectorin suomennos on käännös brittiläisen rockyhtye City Boy’n kappaleesta ”5705” vuodelta 1978. Willbergin yhdessä Kalervo ”Kassu” Halosen kanssa säveltämän kappaleen ”Sinut perille vien” sovitti muista kappaleista poiketen Laszlo Varga. ”Rasvis mä oon” on Hectorin suomennos Frankie Vallin kappaleesta ”Grease”, joka kuultiin samannimisessä elokuvassa vuodelta 1978. Kappaleen ovat A-puolen päättää albumin toinen The Beatles -käännös ”Kaikki yhtä ympyrää on”, joka on Juha Vainion tekemä käännös Revolver-albumin kappaleesta ”Got to Get You into My Life” vuodelta 1966. Suomessa kappaleen ensilevytyksen teki kajaanilaisyhtye Eric Last Four eli Elf Hannu Seppäsen sanoittamana nimellä ”Onks se joku keisari?” vuonna 1976.Fenno, alkuperäisnimekehaku: Got to Get You into My Life”.

B-puolen avausraitana on Willbergin ja Markku Johanssonin säveltämä albumin nimikappale, joka osallistui Suomen euroviisukarsintaan vuonna 1979 sijoittuen kolmanneksi. Kappale hävisi Katri Helenan voittokappaleelle ”Katson sineen taivaan” vain 30 pisteellä. Seuraavana kappaleena on Chrisse Johanssonin suomennos brittiläissäveltäjä Simon Mayn kappaleesta ”Summer of My Life”. Kappaleen sovituksen on tehnyt Veikko Samuli. ”Jotain ymmärrän” on Vainion suomennos Andy Gibbin kappaleesta ”An Everlasting Love” vuodelta 1978. Kaksi viimeistä kappaletta, ”Vanha mies” ja ”Niin vain”, ovat suomalaista tuotantoa, joista ensin mainitun säveltäjinä ovat Willberg ja Johansson, jälkimmäisen vain Johansson.Fenno, levyhaku: Päivä tuskin päättyis kauniimmin.

 Kappaleet 
 A-puoli







 B-puoli




 Pepe Willberg: Päivä tuskin päättyis kauniimmin -vinyylialbumin takakannen tiedot, Finnlevy / FL 5065, 1979.

 Tekijät 
 Muusikot 
 The Group
Yhtye toimii todennäköisesti suurimmalla osalla albumin kappaleista albumin ”peruskokoonpanona”. Ahvenlahti, Tyni, Pohjola ja Aaltonen mainitaan erillään muista muusikoista albumin takakannessa. Pääasiassa The Group toimii säestäjänä Markku Johanssonin sovittamilla kappaleilla, sillä esimerkiksi Laszlo Vargan ja Veikko Samulin sovittamilla kappaleilla ”peruskokoonpano” eroaa The Groupin kokoonpanosta. Muut muusikot soittavat ainakin mainituilla kappaleilla.
Pepe Willberg – laulu
Olli Ahvenlahti – piano ja kosketinsoittimet (myös ”Mennyt kesä”)
Seppo Tyni – kitarat
Pekka Pohjola – bassokitara (myös ”Sinut perille vien”)
Vesa Aaltonen – rummut
+
Vesa Enne ja Kalle Fält – taustalaulut (”Mennyt kesä”)
Paavo (Pave) Maijanen – taustalaulut
Juhani Aalto, Tom Bildo ja Mircea Stan – pasuunat (”Mennyt kesä”)
Esko Heikkinen ja Simo Salminen– trumpetit (”Mennyt kesä”)
Jorma Vuorenmaa – käyrätorvi (”Mennyt kesä”)
Juhani Aaltonen ja Unto Haapa-aho – huilut ja saksofonit
Pentti Lahti – saksofonit (”Mennyt kesä”)
Pentti Lasanen – saksofonit ja klarinetit
Ilppo Ainola – piano
Jukka Hakoköngäs – kosketinsoittimet (”Sinut perille vien”)
Veikko Samuli – kosketinsoittimet (”Mennyt kesä”)
Juha Björninen ja Heikki Laurila – kitarat (”Mennyt kesä”)
Janne Louhivuori – kitarat (”Sinut perille vien”)
Heikki ”Häkä” Virtanen – bassokitara (”Mennyt kesä”)
Tapani ”Nappi” Ikonen – rummut (”Mennyt kesä”)
Roope Koistinen – rummut ja lyömäsoittimet
Hannu Lemola – rummut (”Sinut perille vien”)

 Jorma Ylösen jousisto
Heikki Hämäläinen, Mikko Pesonen ja Jorma Ylönen – viulut (3–11)
Yrjö Lasonpalo – viulut (4, 8)
Seppo Rautasuo – viulut (7, 8), alttoviulut (10, 11)
Mauri Pietikäinen – alttoviulut (”Niin vain”)
Ahti Pilvi – alttoviulut (”Mennyt kesä”)
Heikki Vehmanen – alttoviulut (7, 9, 10)
Kari Tuunanen – alttoviulut (”Sinut perille vien”)
Kari Lindstedt – sellot (7, 8)
Jaakko Raulamo – sellot (4, 7, 10, 11)

 Tuotanto 
 Markku Johansson / Finnlevy – tuottaja
 Antti Joki, Jukka Teittinen ja Tom Vuori / Finnscandia-studiot – äänitys
 Hotelli Hesperia, Helsinki – kuvauspaikka
 Erik Uddström – valokuvat ja kannen suunnittelu

 Lähteet 


 Viitteet 

Luokka:Vuoden 1979 albumit
Luokka:Pepe Willbergin albumit
Luokka:Markku Johanssonin tuottamat albumit